
MÓRÁGY KÖZSÉG ÖNKORMÁNYZAT
Képviselő-testülete

Szám: Mo/4-9/2025.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2025. július 29-én 9 órakor a Községházán megtartott rendes nyílt ülésén.

Jelen vannak: Glöckner Henrik polgármester, Berde Béla, Illés Béla, Horváth Dániel, Mezei Balázs képviselők (5 fő)

Tanácskozási joggal megjelent: Tenczlingerné Füle Mária jegyzői megbízott

Meghívott: Lieszkovszky Károlyné a Mórágyi Német Nemzetiségi Önkormányzat elnöke

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

[bookmark: _Hlk150239288][bookmark: _Hlk187156100]1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (51. sz. előterjesztés)
Előterjesztő: Glöckner Henrik polgármester
[bookmark: _Hlk199331433]
2. Döntés a 2025. évi beiskolázási támogatásokról (52. sz. előterjesztés)
Előterjesztő: Glöckner Henrik polgármester

3. Döntés a Bátaapáti Község Önkormányzatával kötendő együttműködési megállapodásról (53. sz. előterjesztés)
Előterjesztő: Glöckner Henrik polgármester

4. Egyebek

Zárt ülés
1. A Mórágyi Óvoda intzéményvezetői megbízása (54. sz. előterjesztés)
Előterjesztő: Glöckner Henrik polgármester


Napirendi pontok tárgyalása:

1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (51. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő két kérdést szeretne feltenni, bővebben szeretne hallani a polgármesterek találkozójáról, valamint a Koroknai Ernő Róberttel Bátaapáti polgármesterével folytatott beszélgetésről.

Glöckner Henrik polgármester elmondja, hogy 2025. július 3-án a mórágyi Kultúrházban Gyopáros Alpár modern települések fejlesztéséért felelős kormánybiztost, valamint Csibi Krisztina országgyűlési képviselő asszonyt láttuk vendégül, amely összejövetelen a választókerület polgármesterei vettek részt. A Magyar Falu Programot érintő jövőbeni elképzelésekről beszélt a kormánybiztos, arról, hogy milyen célterületeket szeretne még beemelni a pályázati célok közé. Ilyen szándék például a postaépületek felújítására nyújtandó támogatás, mint pályázati cél.
A polgármester elmondja továbbá, hogy Koroknai Ernő Róberttel Bátaapáti polgármesterével a TETT vezetésével kapcsolatban egyeztetett.

A képviselők részéről a napirendi ponttal kapcsolatban több kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

86/2025.(VII.29.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzata Képviselő-testülete a 75/2025.(VI.16.) és a 81-85/2025.(VI.16.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 

2. Döntés a 2025. évi beiskolázási támogatásokról (52. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

87/2025.(VII.29.) Képviselő-testületi határozat
a beiskolázási támogatásról

Mórágy Község Önkormányzat Képviselő-testülete 2025. évben beiskolázási támogatást állapít meg a mórágyi állandó lakóhellyel rendelkező gyermekek részére a gyermekvédelem helyi szabályozásáról szóló 4/2017.(II.14.) rendelet 4.§ (2) bekezdésben foglaltak alapján:

- az általános iskolások részére 10 000 Ft/fő támogatást 
- középfokú iskolai végzettséget nappali tagozaton szerző gyermekek részére 18 000 Ft/fő támogatást, 
- a felsőoktatásban résztvevők részére 22 000 Ft/fő támogatást nyújt, ha a hallgató az első diplomáját szerzi meg és nappali tagozaton tanul.
- az óvodások részére 3 000 Ft/fő támogatást ad, az óvoda részére történő átutalással.

A beiskolázási támogatás a szülő nyilatkozatának figyelembevételével történik, kifizetését 2025. augusztus 22. határidővel határozza meg.

Felelős: Glöckner Henrik polgármester
Határidő: 2025. augusztus 22. 
Határozattal értesítendő: Bonyhádi Közös Önkormányzati Hivatal Mórágyi Kirendeltsége gazdálkodási főelőadója

3. Döntés a Bátaapáti Község Önkormányzatával kötendő együttműködési megállapodásról (53. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

88/2025.(VII.29.) Képviselő-testületi határozat
a Bátaapáti Község Önkormányzatával kötendő együttműködési megállapodásról

Mórágy Község Önkormányzatának Képviselő-testülete a Mórágyi Óvoda és a Bátaapáti Óvoda és Konyha nyári zárva tartási időszakokra vonatkozó együttműködéséről szóló megállapodást a határozat melléklete szerinti tartalommal hagyja jóvá.

A Képviselő-testület felhatalmazza Glöckner Henrik polgármestert, hogy a Bátaapáti Község Önkormányzatával kötendő együttműködési megállapodást aláírja.

Határidő: azonnal
Felelős: Glöckner Henrik polgármester



4. Egyebek

A Mórágyi Iskola megkeresése
Glöckner Henrik polgármester ismerteti a Mórágyi Általános Iskola megkeresését, melyben azt kérik a Képviselő-testülettől, hogy a vidéki gyermekek délutáni utaztatásában segítséget nyújtsanak. A polgármester elmondja, hogy többször egyeztetett ebben az ügyben az iskola igazgatójával, azt is felajánlotta, hogy a busz forduljon többször délután, választ nem kapott a felvetésére az igazgatótól. A tankerületnek kellene részt vállalni, az igazgató elvileg egyeztetett Csike Tamással, de arról, hogy mire jutottak nincs információ. Elmondja: nekem az a javaslatom, hogy leülünk még egyszer tárgyalni a többlépcsős szállításról. Mindenképpen meg fogjuk oldani ezt a problémát.

Illés Béla képviselő elmondja, hogy szerinte meg kellene hívni az iskola igazgatóját és a Tankerület részéről Csike Tamást egy testületi ülésre, és el kell mondani a problémákat.

Horváth Dániel képviselő megkérdezi, hogy nem lehetne-e bevonni a Sportegyesület buszát is a szállításba?

Illés Béla képviselő elmondja, hogy a Sportegyesület busza új, nem ajánlotta fel, mert nem akarja, hogy más vezesse a buszt. Segít az Óvodának és Iskolának, de nem fogja javasolni a vezetőségnek, hogy adja kölcsön a buszt mindennapi használatra.

Horváth Dániel képviselő felajánlja, hogy ha a Jónás Balázs vagy a polgármester akadályozva van, ő elviszi a gyerekeket a busszal.

Glöckner Henrik polgármester elmondja, hogy sajnos a nagybusz már öreg, jövőre már külföldre sem mehetünk vele, hamarosan eljön az az idő, hogy gyerekek szállítására sem lesz alkalmas.

Mezei Balázs képviselő elmondja, hogy örül, hogy a polgármester garantálja ennek a problémának a megoldását. Nem lehetne az megoldás, hogy Göbl Zoltánt 8 órában alkalmazzuk? 

Glöckner Henrik polgármester elmondja, hogy ahhoz, hogy 8 órában alkalmazzuk, valakit el kellene küldeni, mert plusz embert nem tudunk alkalmazni. Nem látja még a pontos megoldást, de meg fogja találni, úgy, hogy az az önkormányzatnak is a legelőnyösebb legyen. Szeretne még egyszer tárgyalni az igazgatóval.

A képviselők egyetértettek ezzel és azzal, hogy ez válaszlevélben jelezve legyen a Mórágyi Általános Iskola igazgatójának.

Glöckner Roland kérelme
Glöckner Henrik polgármester ismerteti Glöckner Roland kérelmét, melyben arra hívja fel a Képviselő-testület figyelmét, hogy az Alsónánai utcában, a házuk előtt a járda készítésekor a járda maga magasabbra került, mint a kerítés alatti kivezető, ennek következtében a ház mögül és mellől lefolyó csapadék nem tud akadálymentesen az utcára folyni, és megáll a házuk sarkánál lévő füves területen, a ház alját áztatva. Azt kéri a Képviselő-testülettől, hogy a járda, az adott területen, a probléma megszüntetése érdekében kellő mértékben legyen megsüllyesztve, a kerítésen kívüli beton kivezető pedig legyen hozzá igazítva. 
A polgármester javasolja, hogy nézessük meg a kivitelező céggel, aki korábban a járdát készítette, hogy hogyan lehetne megoldani a problémát, kéri a képviselők véleményét.

A képviselők a javaslattal egyetértettek.

Döntés Bethlen Gábor Alapkezelőhöz pályázat benyújtásáról
Glöckner Henrik polgármester elmondta, hogy megjelent a Bethlen Gábor Alapkezelő kiírásában a 2025. évi Testvértelepülési programok és együttműködések támogatása című pályázat, melynek megvalósítási időszaka 2025. szeptember 1. és 2026. április 30. közötti időszak. Mivel így a Gránit Fesztiválra nem tudunk pályázni, javasolja a polgármester egy tavaszi nemzetközi gasztronómiai nap megtartását. Kéri a képviselőket, hogy vitassák meg a kérdést.

A képviselők a javaslattal egyetértettek.

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az alábbi határozati javaslatról:

.../2025.(VII.29.) Képviselő-testületi határozat
a Bethlen Gábor Alapkezelőhöz Pályázat benyújtásáról

Mórágy Község Önkormányzatának Képviselő-testülete úgy határozott, hogy a Bethlen Gábor Alapkezelő kiírásában megjelent a 2025. évi Testvértelepülési programok és együttműködések támogatása megnevezésű pályázaton támogatási igényt nyújt be „Nemzetközi Gasztronómiai Nap” rendezvény megvalósítására.

A Képviselő-testület felhatalmazza a polgármestert a támogatási igény benyújtásához szükséges nyilatkozatok aláírására, a támogatási igény benyújtására, nyertes pályázat esetén a beszerzések lebonyolítására. 

Határidő: pályázati felhívás szerint
Felelős: Glöckner Henrik polgármester

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

89/2025.(VII.29.) Képviselő-testületi határozat
a Bethlen Gábor Alapkezelőhöz Pályázat benyújtásáról

Mórágy Község Önkormányzatának Képviselő-testülete úgy határozott, hogy a Bethlen Gábor Alapkezelő kiírásában megjelent a 2025. évi Testvértelepülési programok és együttműködések támogatása megnevezésű pályázaton támogatási igényt nyújt be „Nemzetközi Gasztronómiai Nap” rendezvény megvalósítására.

A Képviselő-testület felhatalmazza a polgármestert a támogatási igény benyújtásához szükséges nyilatkozatok aláírására, a támogatási igény benyújtására, nyertes pályázat esetén a beszerzések lebonyolítására. 

Határidő: pályázati felhívás szerint
Felelős: Glöckner Henrik polgármester


Mezei Balázs képviselő megkérdezi, hogy mi az oka annak, hogy az idei évben a Gránit Fesztiválon a főzőversenyt nem támogatjuk nyersanyag biztosításával?

Glöckner Henrik polgármester elmondja, hogy anyagi oka van, próbálunk jól gazdálkodni a rendelkezésre álló forrással. Tavaly tudtunk pályázni a rendezvény költségeire, idén ilyen forrás nem áll rendelkezésre.

A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 10 óra 35 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző
1

